# ELŐTERJESZTÉS



**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2018. OKTÓBER 17-EI nyilvános ÜLÉSÉRE

**TÁRGY:**

**önkormányzati elővásárlási jog gyakorlása**

**ELŐADÓ:**

**GALÁCZ GYÖRGY**

## POLGÁRMESTER

ELŐTERJESZTÉS

**Készült:** Balatonmáriafürdő Község Önkormányzat Képviselő-testületének 2018. október 17-ei nyilvános testületi ülésére

**Tárgy:** Balatonmáriafürdő, Akácfa u. 80. számú,1493/4 hrsz. alatt felvett ingatlanon fennálló önkormányzati elővásárlási jog gyakorlása

**Tisztelt Képviselő-testület!**

Az elmúlt időszakban az alábbi ingatlanárverési hirdetmény érkezett hivatalunkhoz kifüggesztés, illetőleg az árverésen gyakorolható elővásárlási joggal kapcsolatos nyilatkozat megtétele céljából.

Balogh Ágnes Végrehajtói Irodája, 1325 Budapest, Pf.: 270., a Balatonkeresztúri Közös Önkormányzati Hivatal részére megküldte az alábbi ingatlanárverési hirdetményt, (végrehajtói ügyszám: 100.V.3087/2015/101., amely a **Balatonmáriafürdő, Akácfa u. 80. számú, 1493/4 hrsz-ú** ingatlanra vonatkozik.

Az ingatlan-nyilvántartás adatai: megnevezése: kivett hétvégi ház, udvar, fekvése: belterület, tulajdoni hányada: 12/24. Az ingatlan tartozékai és jellemző tulajdonságai: kivett hétvégi ház, udvar megnevezésű, 835 m2 területű ingatlan. Az építmény jellemzői: falazata: tégla, életkora: kb. 40 év. Közművesítettsége: vezetékes víz, gáz, villany, csatorna. Az ingatlan tulajdoni lapjára holtig tartó haszonélvezeti jogok kerültek bejegyzésre. Az ingatlan tehermentesen kerül árverésre.

Az ingatlan becsértéke: beköltözhetően: 10.000.000 Ft.

Árverési előleg: 1.000.000 Ft.

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 85/F §. az alábbiak szerint rendelkezik:

#### A települési önkormányzat elővásárlási joga lakóingatlan kényszerértékesítése során[\*](https://net.jogtar.hu/jogszabaly?docid=99300078.TV#lbj120id9623)

**85/F. §**(1) A bírósági végrehajtásról szóló 1994. évi LIII. törvény 147. §-ának (3) és (4) bekezdése szerinti lakóingatlan fekvése szerinti települési önkormányzatot - az (5) bekezdésben foglalt kivétellel - a beköltözhető állapotban értékesítendő lakóingatlan bírósági és közigazgatási végrehajtási árverése, valamint nyilvános pályázati értékesítése során - az árverésen, nyilvános pályázaton, a végrehajtási eljárásra vonatkozó külön jogszabály szerint gyakorolható - elővásárlási jog illeti meg.

(2) A külön jogszabály szerinti lakóingatlan fekvése szerinti települési önkormányzatot a lakóingatlan, mint zálogtárgy bírósági végrehajtáson kívül történő értékesítése során - a bírósági végrehajtáson kívüli értékesítésen, a zálogtárgy bírósági végrehajtáson kívül történő értékesítéséről szóló külön jogszabály szerint gyakorolható - elővásárlási jog illeti meg.

(3) A települési önkormányzat az e § szerinti elővásárlási jogát akkor gyakorolhatja, ha az (1) vagy (2) bekezdésben megjelölt adós, zálogkötelezett kérelmet terjesztett elő a lakóingatlan bérleti jogának megszerzése iránt, és a települési önkormányzat írásban kötelezettséget vállalt arra, hogy a megvásárolt lakóingatlant a végrehajtási eljárás adósának vagy a zálogkötelezettnek az e törvényben és önkormányzat bérbeadásról szóló rendeletében meghatározott feltételek szerint, határozatlan időre bérbe adja.

(4) Ha a zálogjoggal terhelt ingatlan vonatkozásában mind az adós, mind a zálogkötelezett kéri a bérbeadást, a bérleti jog a zálogkötelezettet illeti meg.

(5) Nem illeti meg a települési önkormányzatot az e § szerinti elővásárlási jog

*a)*a lakóingatlan árverésen kívüli, árverési vétel hatályával történő eladása és a lakóingatlan átvétele során,

*b)*a lakóingatlan közös tulajdonának árveréssel történő megszüntetése iránt indult végrehajtási eljárásban.

Kérem, hogy az előterjesztést megvitatni szíveskedjenek.

Balatonmáriafürdő, 2018. október 11.

Galácz György sk.

polgármester

**Határozati javaslat**

Balatonmáriafürdő Község Önkormányzata a **Balatonmáriafürdő, Akácfa u. 80. számú, 1493/4 hrsz-ú** ingatlan esetében az árverésen gyakorolható elővásárlási jogával nem kíván élni.

**Határidő:** értesítésre: 8 nap

**Felelős:** polgármester